CELEX: 62008CJ0273
Liikmesriigi kohustuste rikkumine
Direktiiv 2001/81/EÜ
Õhusaasteained
Heitkoguste siseriiklikud ülemmäärad
Heitkoguste vähendamise programmidest, emissiooni siseriiklikest andmekogudest ja emissiooni iga-aastastest prognoosidest 2010. aastaks teavitamata jätmine

Liikmesriigi kohustuste rikkumine – Ettenähtud tähtajaks Euroopa Parlamendi ja nõukogu 23. oktoobri 2001. aasta direktiivi 2001/81/EÜ
teatavate õhusaasteainete siseriiklike ülemmäärade kohta (EÜT L 309, lk 22; ELT eriväljaanne 15/06, lk 320) artiklites 6,
7 ja 8 ette nähtud dokumentide koostamata jätmine ning nendest teavitamata jätmine.
Resolutsioon
1.
Kuna Luksemburgi Suurhertsogiriik ei ole ettenähtud tähtaja jooksul teavitanud Euroopa Ühenduste Komisjoni vääveldioksiidi
(SO2), lämmastikoksiidide (NOx), lenduvate orgaaniliste ühendite (LOÜ) ja ammoniaagi (NH3) heitkoguste järkjärgulise vähendamise
programmidest, emissiooni andmekogudest ega emissiooni iga-aastastest prognoosidest 2010. aastaks, siis on Luksemburgi Suurhertsogiriik
rikkunud kohustusi, mis tulenevad Euroopa Parlamendi ja nõukogu 23. oktoobri 2001. aasta direktiivist 2001/81/EÜ teatavate
õhusaasteainete siseriiklike ülemmäärade kohta.
2.
Mõista kohtukulud välja Luksemburgi Suurhertsogiriigilt.